Diari Oficial de la Generalitat Valenciana


Sumari del DOGV 4273, del 18-06-2002 (2002/6451)

RESOLUCIÓ de 10 de juny de 2002, del sotssecretari de l'Oficina de Ciència i Tecnologia, per la qual es concedixen les beques per a la formació de personal tècnic de suport a la investigació.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6451


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 10 de juny de 2002, del sotssecretari de l'Oficina de Ciència i Tecnologia, per la qual es concedixen les beques per a la formació de personal tècnic de suport a la investigació. [2002/X6451]
  
L'Orde de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002, establix en els Títols I i VI les bases per a la resolució de referència i faculta el sotssecretari de l'Oficina de Ciència i Tecnologia per a dictar les disposicions i adoptar les mesures que considere oportunes per al desenvolupament i l'aplicació d'aquella disposició.
  
Per Resolució d'11 d'abril de 2002, del sotssecretari de l'Oficina de Ciència i Tecnologia es va publicar en el tauler d'anuncis de l'Oficina de Ciència i Tecnologia (carrer Colom núm. 66 de València) i en l'adreça d'internet http://www.gva.es/ocyt/, la relació de sol·licituds admeses provisionalment, excloses provisionalment i les que havien de completar la documentació preceptiva.
  
Per Resolució de 20 de maig de 2002 del sotssecretari de l'Oficina de Ciència i Tecnologia, es va publicar en el tauler d'anuncis de l'Oficina de Ciència i Tecnologia i en l'adreça d'internet http://www.gva.es/ocyt/, la relació de sol·licituds admeses, excloses i desistides.
  
Així mateix, l'article 4 de l'orde esmentada disposa que, finalitzat el procés d'avaluació, la concessió o la denegació de les ajudes es realitzarà per resolució del conseller d'Innovació i Competitivitat i es publicarà en el Diari Oficial de la Generalitat Valenciana.
  
Per Resolució de 18 de febrer de 2002, del conseller d'Innovació i Competitivitat, es delega la firma de les resolucions de concessió o de denegació de les ajudes convocades per l'esmentada Orde de 18 de gener de 2002.
  
Per tot això, i una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les beques per a la formació de personal tècnic de suport a la investigació, a les persones beneficiàries que figuren relacionades en l'annex I de la present resolució.
  
Segon
  
Als efectes del que preveu l'article 54.1 de l'Orde de 18 de gener de 2002, de la Conselleria d'Innovació i Competitivitat, sobre substitucions, l'orde de reserva que resulta del procés d'avaluació, serà el que establix la relació que figura en l'annex II de la present resolució.
  
Tercer
  
Desestimar les sol·licituds de beques per a la formació de personal tècnic de suport a la investigació a les persones que, havent sigut declarades admeses en la Resolució de 20 de maig de 2002, del sotssecretari de l'Oficina de Ciència i Tecnologia, no estan incloses ni en l'annex I ni en l'annex II de la present resolució.
  
Quart
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 252.872,41 euros, a càrrec de l'aplicació pressupostària 91.00.50.478.03.4 línia de subvenció T4016000.
  
Cinqué
  
El període de gaudiment de les beques serà el comprés entre el 14 de juny i el 31 de desembre de 2002. La dotació de les beques serà de 691,16 euros mensuals que es lliuraran a la persona beneficiària per mesos anticipats. Als pagaments realitzats s'aplicaran les corresponents retencions previstes en la normativa vigent
  
Sisé
  
El termini per a la incorporació dels becaris al centre o departament serà de deu dies comptadors des del 14 de juny de 2002; s'entén que si no s'hi incorporen en eixe termini renuncien a la beca, llevat que compten amb l'autorització d'ajornament. Als efectes el vicerector o vicerectora d'investigació o representant legal de la institució haurà d'acreditar davant la Sotssecretaria de l'Oficina de Ciència i Tecnologia l'esmentada incorporació dins dels deu dies següents a la data en què es produïsca.
  
Seté
  
Les entitats on s'incorporen els beneficiaris de les beques hauran de constituir i finançar, segons establix l'article 47 de l'Orde de 18 de gener de 2002, una assegurança d'accidents corporals, d'assistència mèdica i de responsabilitat civil durant el període de gaudi de la beca.
  
Huité
  
Els beneficiaris de les beques estan obligats al compliment de les bases de l'Orde de 18 de gener de 2002, abans esmentada.
  
Nové
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia segÜent de la publicació de la present resolució.